El musical ‘Alicia en el país de las maravillas’ arriba a l'Eliana diumenge que ve
14 de Gener de 2017 11:00

Diumenge que ve 26 de març, a les 18:00 hores, l'Auditori Municipal de l'Eliana acollirà ‘Alicia: algo maravilloso está por suceder”, una obra de teatre musical infantil basada en la famosa història de “Alicia en el País de las Maravillas”.

L'espectacle, concebut per a totes les edats, és una adaptació de la història de Lewis Carroll per part de la companyia Saga Producciones i està dirigit per José Sáiz Martín. A través de divertides propostes i cançons, el públic podrà endinsar-se en el País de les Meravelles al costat dels personatges i veure com el món canvia quan allò quotidià es converteix en fantàstic i la imaginació supera la realitat.

Així doncs, al llarg de l'obra, que durarà 55 minuts, es mostrarà les peculiars trobades d'Alicia amb els habitants del país de les meravelles com el Barreter (Sombrerero) Boig, l'Eruga Blava, la Xicoteta Lirona o la Gateta de Cheshire.

La Regidoria de Cultura recorda al públic en general que la venda anticipada d'entrades es pot fer a través de la web municipal www.elientrada.es. El preu de l'entrada general és de 7 euros i 5 euros, per a xiquets i jubilats.